Portmanteau
Un portmanteau o parola valise es un parola construite de un combination de altere parolas. Le autor anglese Lewis Carroll prime usava le termino "parola portmanteau" (anglese: "portmanteau word") in Alicia a Traverso del Speculo, basate in le imagine metaphoric de un portmanteau (un parola anglese, derivate de francese), un typo de valise in le qual quando illo es aperite cata medietate ha su proprie copertura. In le romance per Carroll, le personage de Humpty Dumpty explica a Alicia le significantia in le poema Jabberwocky de certe parolas del typo que Humpty appella "portmanteau."
Parolas

Exemplos 
 agitprop: "agitation" + "propaganda"

 Beatles: anglese "beat" ("rhythmo") + "beetles" ("coleopteros," "scarabeos").

 Benelux: "Belgica" + "Nederlandia" + "Luxemburg"

 Brexit: "britannic" + "exito" (anglese: "British" + "exit")

 chemoton: "chimic" + "automaton"

 hermaphrodite: "Hermes" + "Aphrodite"

 positron: "positive" + "electron"

 triticale: "tritico" + "secale"